**Alesha Anjanette Dixon** (rođena 7. listopada 1978.) britanska je kantautorica, plesačica i manekenka. Svoju glazbenu karijeru započela je u britanskom R&B triu Mis-Teeq. Kada se trio 2005. raspao, Alesha je potpisala ugovor s Polydor Recordsom koji je ubrzo raskinut zbog slabog plasmana singlova. 2007. godine je sudjelovala u TV emisiji Ples sa zvijezdama gdje je i pobijedila te 2009. postala član žirija. Svjetsku slavu je stekla pjesmom "The Boy Does Nothing" koja je bila najavni singl za njen drugi studijski album *The Alesha Show.*

Biografija
----------

### Djetinjstvo

Alesha Dixon rođena je u Welwyn Garden Cityu od majke Bev Harris te jamajkanskog oca. Ima petero polubraće: Adriana, Marka, Johna, Jereoma i Calluma te jednu polusestru Leyanne. Kao dijete bavila se uličnim plesom. Njen prvi posao bio je u Ladbrokesu, iako je željela postati nastavnica tjelesne i zdravstvene kulture.

### Početak karijere

Njena karijera započela je kada je 1999. upoznala Sarinu Washington pri upisu u Dance Attic (popularna hip-hop/jazz plesna akademija u zapadnom Londonu) te su zajedno osnovale duo i snimile svoju prvu demo pjesmu imena "Inspiration". Uskoro su upoznale i Su-Elise Nash te su osnovale trio. Ubrzo nakon osnutka potpisale su ugovor za izdavačku kuću Telstar Records, pridružila im se nova članica Zena McNally te su postale veoma popularan R&B bend pod imenom Mis-Teeq.

### Mis-Teeq

Mis-Teeq su objavile svoj debitantski singl "Why?" 2000. godine. nakon čega je Zena McNally krenula u samostalnu karijeru. Bend je ostao trio. Godinu dana kasnije objavile su svoj debitantski album *Lickin' On Both Sides* s kojega je proizašlo nekoliko hitova.

2003. su objavile svoj drugi studijski album *Eye Candy*. Sljedeće godine okrenule su se američkom tržištu te su objavile singl "Scandalous" i kompilacijski album *Lickin' On Both Sides and Eye Candy* prije povratka u Europu. Telstar Records je otišao u stečaj te im je preostalo samo snimiti album najvećih hitova pod diskografskom kućom Universal Records.

Posljednja pjesma koju su snimile kao grupa bila je obrada pjesme "Shoo Shoo Baby" za Disneyev film *Valiant*. Nakon izdavanja albuma u ožujku 2005. objavljeno je da se grupa raspada.

### Samostalna karjera

Alesha Dixon je 2005. potpisala ugovor vrijedan 500.000 funti s Polydor Recordsom. Provela je godinu dana pišući i snimajući pjesme za album *Fired Up*. Određeno je da je prvi singl s albuma "Superficial", ali je u zadnji trenutak promijenjen u "Lipstick" koji je dospio na 14. mjesto britanske ljestvice singlova. Drugi singl "Knockdown" nije bio tako uspješan te je dospio na samo 45. mjesto. Krajem 2006. objavljeno je da je došlo do raskida ugovora između Aleshe Dixon i Polydor Recordsa te je otkazano izdavanje albuma u Ujedinjenom Kraljevstvu, ali je dobila sva prava da album objavi u Japanu gdje je dospio na 54. mjesto liste albuma.

2008. je potpisala novi ugovor za Asylum Records, te je izdala album *The Alesha Show* s kojega su izdana tri singla: "The Boy Does Nothing" s kojim je dobila svjetsku slavu, "Breathe Slow" njen najuspješniji singl u Ujedinjenom Kraljevstvu do sada, te "Let's Get Excited" s kojim je oborila Guinessov rekord u broju plesača u videospotu.

Humanitarni rad
---------------

2009. Alesha se zajedno sa još 10-ak zvijezda popela na Kilimandžaro  te su zajedno prikupili 1,000.000 dolara za pomoć područjima pogođenima malarijom u Tanzaniji. Alesha je za taj pothvat izjavila:

> Mislim da ljudi u Engleskoj previše misle samo na sebe, žale se na naš zdravstveni sustav, koji, priznajem, nije savršen, ali je znatno bolji od onoga u Tanzaniji.
> 
> 

Poduprla je i Nickelodeonovu kampanju pod imenom 'See Something, Say Something’ o suzbijanju vršnjačkog nasilja.

U lipnju 2009. je bila upitana da li bi željela biti veleposlanica siromašnih na što je odgovorila:

> Veoma sam počašćena da bih bila veleposlanica i naravno da prihvaćam. Siromašnima pomažem već duže vrijeme, a sviđa mi se ideja da to postane više službeno. Jako se veselim nastavku suradnje.
> 
>

Televizijska pojavljivanja
--------------------------

### Televizijske reklame

Kada je još bila članica Miss-Teeqa zajedno s druge dvije djevojke postala je zaštitno lice JD Sportsa.

2007. je postala zaštitno lice Ecko Reda.

2008. je potpisala ugovor za Ford Focus te je za njih snimila pjesmu "4 U I Will". Iste godine je vodila kampanju za britansko ministarstvo zdravstva o sigurnom seksu, te je postala lice Veetove kampanje.

### Ples sa zvijezdama

2007. godine Alesha Dixon je sudjelovala u britanskoj verziji plesa za zvijezdama. Plesala je s profesionalnim plesačem Matthew Cutlerom. Njih dvoje su izašli kao pobjednici te sezone.

| **Tjedan** | **Ples**/**Pjesma** | **Ocjena/e** | **Prolaz** |
| --- | --- | --- | --- |
| 2. | Rumba / Hurt | 31 | Siguran |
| 3. | Jive / Shake a Tail Feather | 36 | Siguran |
| 4. | Američki smooth / Top Hat, White Tie and Tails | 33 | Siguran |
| 5. | Foxtrot / Heaven | 36 | Siguran |
| 6. | Salsa / Wanna Be Startin' Somethin' | 35 | Siguran |
| 7. | Valcer / A Time For Us | 38 | Siguran |
| 8. | Cha-cha-cha / Crazy in Love | 39 | Siguran |
| 9. | Tango / JealousySamba / Reach Out I'll Be There | 3836 | Siguran |
| 10. | Bečki valcer / MemoryPaso doble / Toccata | 3836 | Predzadnji |
| 11. | Quickstep / ValerieArgentinski tango / I'd Be Suprisingly Good For You | 3838 | Siguran |
| 12. | Valcer / A Time For UsCha-cha-cha / Crazy in LoveJive / We Love to Boogie | 393835 | **Pobjednici** |

Privatni život
--------------

Tjekom ljeta 2005. nakon petogodišnje veze, udala se za Michaela Harveyja no rastali su se nakon što ju je prevario s Javine Hylton. Samo nekoliko tjedana nakon razvoda Aleshi je raskinut ugovor sa diskografskom kućom te je pala u depresiju. Izjavila je da joj je velika potpora u rješavanju depresije bio ples za zvijezdama. Lily Allen ju je u svojoj emisiji Lily Allen and Friends upitala:

> Kog vr\*\*\* si bila s tim m\*\*\*\*\*\*\* u vezi
> 
> 

Na to Alesha nije odgovorila, samo se slatko nasmijala.

Alesha je prekinula sve veze sa svojim bratom nakon što je medijima prodao priču o njihovu djetinjstvu i o njihovoj majci koju je opisao sebičnom i bahatom, a Alesha je to o majci negirala.

Tijekom intervjua za *Daily Mail* o sebi je izjavila:

> Prijatelji me zovu Monica jer se tako zove djevojka iz *Prijatelja* koja je, kao i ja, opsjednuta čišćenjem. Kada mi je dom uredan i sve je čisto osjećam se udobnije.
> 
> 

Trenutno živi sama sa svojim psom Roxyem. Također je rekla da mrzi svoj smijeh te da zvuči kao Sid James i kad bi mogla da bi ga promijenila.

Turneje
-------

2009. je krenula na svoju prvu samostalnu turneju pod imenom The Alesha Show u svrhu promoviranja istoimenog albuma.

Izvori
------

1. ↑
2. ↑  „Archive copy". Arhivirano iz originala na datum 2009-07-11. Pristupljeno 2013-05-14.
3. ↑
4. ↑
5. ↑  „Archive copy". Arhivirano iz originala na datum 2009-06-11. Pristupljeno 2013-05-14.
6. ↑
7. ↑  „Archive copy". Arhivirano iz originala na datum 2012-10-07. Pristupljeno 2013-05-14.
8. ↑
9. ↑
10. ↑
11. ↑
12. ↑
13. ↑  „Archive copy". Arhivirano iz originala na datum 2009-09-18. Pristupljeno 2013-05-14.
14. ↑
15. ↑
16. ↑  „Archive copy". Arhivirano iz originala na datum 2009-09-17. Pristupljeno 2013-05-14.
17. ↑  „Archive copy". Arhivirano iz originala na datum 2009-09-18. Pristupljeno 2013-05-14.
18. ↑
19. ↑
20. ↑
21. ↑
22. ↑
23. ↑
24. ↑  „Archive copy". Arhivirano iz originala na datum 2009-06-11. Pristupljeno 2013-05-14.
25. ↑

Vanjske veze
------------

Službena web stranica

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Alesha Dixon** |

| * p
* r
* u
Alesha Dixon |
| --- |
| Studijski albumi | *Fired Up* • *The Alesha Show* • *Unleashed* |
| Singlovi | "Lipstick" • "Knockdown" • "The Boy Does Nothing" • "Breathe Slow" • "Let's Get Excited" • "To Love Again" • "Drummer Boy" |
| Digitalni singlovi | "Colours of the Rainbow" |
| Koncertne turneje | The Alesha Show |
| Povezani članci | *Dancing with Stars* |
| Diskografija |


***Alesha Dixon*** na Wikimedijinoj ostavi